Diari Oficial de la Generalitat Valenciana


Sumari del DOGV 4505, del 22-05-2003 (2003/5445)

Notificació de la resolució del recurs d'alçada de l'expedient n.º referència interna R-329/02, a Antonio Molina González.
--------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5445


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada de l'expedient n.º referència interna R-329/02, a Antonio Molina González. [2003/5445]
  
De conformitat amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar al senyor Antonio Molina González, c/ d'Enmig, 116-2n (12559 Castelló) la resolució del recurs d'alçada dictada pel director general d'Arquitectura i Habitatge amb data 21 de març de 2003, amb el número de referència interna R-329/02.
  
Resolució
  
«Examinat el recurs d'alçada formulat pel senyor Diego Mateo Estudillo, en representació de la comunitat de propietaris de l'edifici l'Erudit de Castelló contra la resolució del Servici Territorial d'Arquitectura i Habitatge de Castelló, en l'expedient de construcció núm. 12/1G/0026/97 (F-71/01).
  
Antecedents de fet
  
Primer
  
Per part de la comunitat de propietaris de l'edifici de protecció oficial situat a Castelló, c/ del Botànic Cabanilles, núm.14, es va presentar un escrit de denúncia davant del Servici Territorial d'Arquitectura i Habitatge de Castelló per deficiències constructives en el mencionat immoble, i es va enviar un pèrit del dit organisme el qual va emetre el corresponent informe pericial, i es va acordar la incoació d'expedient sancionador contra Ceinca, Obras y Proyectos, SA, el senyor Antonio Molina González, el senyor Francisco Blanco Esteve i el senyor Luciano Santos Pruñonosa, facultatius de l'obra, amb trasllat del corresponent plec de càrrecs, per presumpta infracció molt greu de l'article 6.10 de la Llei 1/1997, de 21 de febrer, de la Generalitat Valenciana.
  
Segon
  
Per part de l'instructor de l'expedient sancionador es va dictar la proposta de resolució en què proposava el lliure sobreseïment de totes les actuacions, sense sanció de cap classe, ja que no s'ha acreditat que els defectes denunciats no han sigut reparats.
  
Tercer
  
El cap del Servici Territorial d'Arquitectura i Habitatge va dictar resolució en què, una vegada s'han que mantingut els fonaments de dret de la proposta, va acordar el lliure sobreseïment i l'arxiu de l'expedient.
  
Quart
  
Contra la dita resolució, interposa recurs d'alçada el senyor Diego Mateo Estudillo, en representació de la comunitat de propietaris de l'edifici l'Erudit de Castelló amb les al·legacions que consten en este i que ací es donen per reproduïdes en nom de la brevetat.
  
Fonaments de dret
  
Primer
  
Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener de 2002).
  
Segon
  
El que disposen els articles 107, 110, 114, 115, i 117, de la LRJAP i PAC, quant a l'admissió i tramitació del recurs d'alçada.
  
Tercer
  
Per les manifestacions efectuades en esta alçada per la comunitat recurrent, així com per la promotora Ceinca Obras y Proyectos, SA, i l'arquitecte tècnic el senyor Luciano Santos Pruñonosa en el tràmit d'audiència i vista, referents a les filtracions produïdes i les proves d'estanquitat portades a terme per la dita comunitat en l'immoble objecte de l'expedient, es va acordar en esta alçada la realització de nova inspecció pericial que es va fer per l'arquitecte de la Divisió d'Habitatge d'esta Direcció General d'Arquitectura i Habitatge, amb data 3 de març de 2003.
  
De la dita inspecció es va efectuar informe amb data 12 de març de 2003, en el qual, comprovada l'existència de filtracions en el soterrani aparcament de l'edifici, es conclou que: De la prova d'estanquitat realitzada es deduïx que l'obra executada incomplix, segons el parer d'este tècnic, la NBE QB-90 i la HD-91.
  
Comprovat en conseqüència que les obres que en el seu dia van ser realitzades no han donat el resultat previst per a evitar la reproducció de filtracions en el soterrani aparcament, procedix l'estimació del recurs, amb retroacció de les actuacions al moment en què es va incoar l'expedient, perquè es reprenguen les actuacions tenint en compte l'informe pericial citat, així com la revocació de la resolució del Servici Territorial d'Arquitectura i Habitatge de Castelló.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Estimar el recurs d'alçada formulat pel senyor Diego Mateo Estudillo, en representació de la comunitat de propietaris de l'edifici l'Erudit de Castelló contra Resolució del Servici Territorial d'Arquitectura i Habitatge de Castelló amb data 5 de setembre de 2002, que queda revocada
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia següent de la notificació d'esta, segons els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú?.
  
València, 21 de març de 2003. El director general d'Arquitectura i Habitatge: José M. García Zarco.